|  |  |
| --- | --- |
|  | UPUTE ZA SPRJEČAVANJE I SUZBIJANJE EPIDEMIJE COVID-19 **U ŠKOLSK U ŠKOLSKOJ GODINI 2020./2021.** |

**Namjena:**

Ove upute odnose se na rad u OŠ „Dr. Franjo Tuđman“, Beli Manastir te svih uključenih dionika odgojno obrazovnih procesa u njima.

Ovaj dokument temeljen je na Preporukama HZJZ-a te je prilagođen uvjetima boravka i rada u navedenim objektima.

**Upoznavanje s uputama.**

Važno je da ovaj dokument prouče te se istih pridržavaju svi uključeni:

* + roditelji/skrbnici (u daljnjem tekstu: roditelj),
	+ djelatnici,
	+ učenici,
	+ polaznici i voditelji produženog boravka,
	+ posjetioci školskih objekata,

**Zabrana ulaska u školske zgrade:**

* + **roditeljima u pratnji djeteta/učenika i učenicima ako imaju:**
	+ simptome zarazne bolesti,
	+ povišena tjelesna temperatura – iznad 37,2 oC,
	+ kašalj,
	+ poteškoće u disanju,
	+ poremećaj osjeta njuha i okusa,
	+ grlobolja,
	+ proljev,
	+ povraćanje,
	+ ako im je izrečena mjera samoizolacije,
	+ ako imaju saznanja da su zaraženi s COVID-19,

# **Temeljne odredbe**

**Fizičko udaljavanje.**

Rad ustanove organiziran je na način da se osigura maksimalno socijalno distanciranje (fizički razmak) i maksimalna higijena.

Neophodno je svakodnevno od strane roditelja i učitelja, djecu/učenike poticati da:

* + održavaju fizički razmak među sobom,
	+ održavaju pojačanu osobnu higijenu, čestim pranjem ruku
	+ da ne dodiruju bespotrebno predmete u okruženju
	+ da ne stavljaju ruke i predmete u usta
	+ da ne izražavaju znatiželju u odnosu na druge osobe/drugu djecu, dodirivanjem
	+ da potrebu za kretanjem svedu samo na nužno, posjete WC-u i slično

**Dezinfekcija ruku**.

Prednost se daje pranju ruku tekućom vodom i sapunom te brisanje jednokratnim ručnikom, nekoliko puta dnevno.

Dezinficijense koristiti po potrebi, bez pretjerivanja, jer je moguće da izazovu alergijske reakcije.

**Organizacija rada s djecom/učenicima.**

**Dolazak i ulazak u školu:**

* + u Školu je potrebno doći na vrijeme tako da se izvrši preobuvanje i početna dezinfekcija bez gužve u predvorju škole od 7,30-8,00 i od 13;00 – 13,30
	+ svaki razred dobit će raspored i vrijeme ulaska u školu, svaki razred koristit će samo unaprijed određeni ulaz
	+ dezinficirati obuću u dez-barijeri te se uputiti prema učionici, ispred se preobuti bez zadržavanja po hodnicima i bez kontakata
	+ **koristiti zaštitnu masku** od ulaska u školu do ulaska u učionicu tj. uvijek kada se koriste zajedničke prostorije (predvorje, hodnici, trpezarija, wc, uredi, knjižnica, itd.)
	+ **koristiti zaštitnu masku** u svim prostorijama u kojima nije moguće osigurati socijalnu distancu od minimalno 1,5 metra

**Boravak u učionici/kabinetu:**

* + smjestiti se na svoje mjesto u klupi te se pridržavati svih uputa učitelja i ostalih odraslih osoba
	+ odložiti zaštitnu masku u plastičnu vrećicu do sljedeće potrebe za korištenjem
	+ zaštitne maske se neće koristiti u učionici jer su učionice dovoljno velike te je osigurana socijalna distanca koje se treba pridržavati
	+ zaštitne maske u razredu mogu koristiti samo oni učenici kojima je to preporučeno zbog njihovih vlastitih zdravstvenih razloga
	+ odlazak na wc je moguć uz dozvolu učitelja i uz upotrebu zaštitnih maski tijekom korištenja zajedničkih prostorija
	+ tijekom malog odmora učenici ne napuštaju svoju učionicu
	+ učenici 1., 3. i 7. ili 8. razreda (ovisno o smjeni) odlaze na obrok u blagovaonicu prema rasporedu; učenici 2., 4. i 5. ili 6. razreda jedu u učionici
	+ nakon obroka odmah otići u učionicu kako bi oslobodili prostor blagovaonice i smanjili količinu socijalnih kontakata
	+ svaka odgojno-obrazovna skupina/razredni odjel boravi u jednoj prostoriji (učenici ne mijenjaju učionicu niti u predmetnoj nastavi, osim u iznimnim slučajima)
	+ nastava informatike će se odvijati u informatičkom kabinetu uz obavezno korištenje zaštitnih maski, zbog nedostatka socijalne distance
	+ nastava TZK će se odvijati na sportskim terenima ili u dvorani uz povećanu brigu tijekom presvlačenja i eventualno korištenje zaštitnih maski u svlačionicama
	+ djecu i učenike treba poučiti da, koliko je to moguće i primjereno dobi, ne dijele svoj pribor i stvari s drugom djecom/učenicima.
	+ po završetku nastave, zgradu napustiti bez gužve prema unaprijed određenom izlazu i uz korištenje zaštitnih maski

Ravnateljica: Lidija Šumiga

Beli Manastir, 2.9.2020.